noblesse oblige
Noblesse oblige er et fransk udtryk for adel forpligter. En adel, patricierne, fandtes allerede i det gamle Rom, og på latin havde man det tilsvarende udtryk nobilitas obligat. Noblesse optræder på fransk fra 1100-tallet. At tilhørsforholdet til denne samfundsklasse forpligter, betyder, at man skal optræde dannet og retfærdigt og handle i overensstemmelse med sin position som adelig og frem for alt være tro mod kongen.